b'\n_START_ARTICLE_\nSilverstone Circuit\n_START_PARAGRAPH_\nSilverstone Circuit je dirkali\xc5\xa1\xc4\x8de, ki le\xc5\xbei v Silverstonu, Anglija. Najbolj je znano kot prizori\xc5\xa1\xc4\x8de Velike nagrade Velike Britanije, ki jo je prvi\xc4\x8d gostilo leta 1948. Velika nagrada Velike Britanije 1950 je bila sploh prva dirka v zgodovini Formule 1. Nekaj \xc4\x8dasa se je dirkali\xc5\xa1\xc4\x8de izmenjevalo z dirkali\xc5\xa1\xc4\x8dema Aintree in Brands Hatch, od sezone 1987, pa poteka tu vsakoletna dirka Formule 1. Dirkali\xc5\xa1\xc4\x8de tudi gosti dirko serije BRDC International Trophy, prej ena od neprvenstvenih dirk Formule 1, danes pa je to vsakoletna dirka zgodovinskih dirkalnikov.'